钦定古今图书集成/明伦汇编/闺媛典/第079卷 > 尚际明妻王氏〈妾樊氏徐氏张氏附〉
## 钦定古今图书集成/明伦汇编/闺媛典/第079卷 > 尚际明妻王氏〈妾樊氏徐氏张氏附〉

按《汝宁府志》：王氏，进士尚际明妻。素明决识大体，称
于乡党。贼袭城，登陴大噪，际明逸去。王谓众妾樊氏、
徐氏、张氏曰：“汝曹为士夫姬，不应受辱。令汝曹投缳，
恐贼入不能急绝。可速抱薪来，我为汝举火，必同焚，
不令汝曹独死也。”乃手燃床第，火大炽而自赴焉。三
妾随之，四人俱烬。闻者酸鼻。